มีเพศสัมพันธ์กับแฟนโดนไม่สวมถุงยางค่ะ จากนั้นก็เหมือนมีประจำเดือนกะปริบกะปรอย2-3วัน แล้วช่วงหลังจากนั้น4วัน มีตกขาวสีเหลือง ล้วงที่ช่องคลอดมีมูกไม่เหนียวมากหน่อยๆ แบบนี้เป็นอาการอะไรคะ จะท้องไหม
สวัสดีค่ะ หากได้มีเพศสัมพันธ์หลังจากประจำเดือนหมดไปแล้ว 1 วัน หากนับได้ไม่เกิน 7 วัน จากวันแรกที่มีประจำเดือนมา จะถือว่าอยู่ในระะปลอดภัย โอกาสในการตั้งครรภ์นั้นถือว่าน้อยมาก ส่วนเลือดที่ออกกะปริดกะปรอยหลังจากมีเพศสัมพันธ์นั้น อาจเป็นประจำเดือนที่ยังออกมาไม่หมดได้ ซึ่งการมีเพศสัมพันธ์จะไปกระตุ้นให้มีเลือดออกมาได้ส่วนตกขาวสีเหลือง หากไม่ได้มีกลิ่นเหม็นผิดปกติ ไม่ได้มีแสบหรือคันช่องคลอด ก็ถือว่าเป็นตกขาวที่ปกติดี และไม่ได้เป็นอาการที่บอกว่าจะมีการตั้งครรภ์เกิดขึ้นแต่อย่างใดค่ะแต่หากหลังจากนี้ ยังคงมีเลือดออกกะปริดกะปรอยมาอีกเรื่อยๆ หรือมีตกขาวที่ผิดปกติ คือมีสีเขียวเหลืองคล้ายหนอง กลิ่นเหม็น มีแสบหรือคันช่องคลอด มีปวดท้องน้อย ก็ควรไปพบแพทย์เพื่อตรวจหาสาเหตุค่ะ เช่น มีมดลูกอักเสบ เป็นต้น